Title: ประกาศเทศบาลตำบลจอมทอง เรื่อง แนวทางปฏิบัติในการให้บริการข้อมูลข่าวสาร ตามพระราชบัญญัติข้อมูลข่าวสารของราชการ พ.ศ. 2540

ประกาศเทศบาลตำบลจอมทอง

ประกาศเทศบาลตำบลจอมทอง
เรื่อง
แนวทางปฏิบัติในการให้บริการข้อมูลข่าวสาร
ตามพระราชบัญญัติข้อมูลข่าวสารของราชการ
พ.ศ. ๒๕๔๐[๑]

เพื่อให้เป็นไปตามพระราชบัญญัติข้อมูลข่าวสารของราชการ
พ.ศ. ๒๕๕๐ เทศบาลตำบลจอมทอง จึงกำหนดแนวทางปฏิบัติเพื่อความเป็นระเบียบเรียบร้อยและอำนวยความสะดวกให้ประชาชนเข้าตรวจดูข้อมูลข่าวสารของเทศบาลตำบลจอมทอง
ดังนี้

๑. การติดต่อขอรับบริการข้อมูลข่าวสาร
ผู้ขอรับข้อมูลข่าวสารสามารถติดต่อสอบถาม
ขอคำแนะนำถึงแหล่งข้อมูลข่าวสารที่ต้องการได้ที่ห้องศูนย์ข้อมูลข่าวสารเทศบาลตำบลจอมทอง
ในวัน และเวลาราชการ

๒. ประเภทข้อมูลข่าวสารที่ให้บริการ
ข้อมูลข่าวสารตามมาตรา ๗ (๑) (๒) (๓) มาตรา ๙ (๑)
(๒) (๓) (๔) และ (๕) แห่งพระราชบัญญัติข้อมูลข่าวสารของราชการ พ.ศ. ๒๕๔๐
จัดเก็บไว้ ณ
ศูนย์ข้อมูลข่าวสารเทศบาลและจัดเก็บไว้ที่หน่วยงานในสังกัดเทศบาลตำบลจอมทอง

๓. การให้บริการ
เทศบาลตำบลจอมทอง
ได้จัดให้มีเจ้าหน้าที่ผู้รับผิดชอบในการให้บริการและประชาสัมพันธ์การปฏิบัติตามพระราชบัญญัติข้อมูลข่าวสารของราชการ
พ.ศ. ๒๕๔๐ โดยมีหัวหน้าปลัดเทศบาลเป็นผู้กำกับ ดูแล
และแนะนำวิธีขั้นตอนในการให้บริการและอำนวยความสะดวกในการตรวจค้นข้อมูลข่าวสารตามความเหมาะสม

๔. วิธีการในการขอรับบริการข้อมูลข่าวสาร
๔.๑ ให้ผู้มาขอรับบริการข้อมูลข่าวสาร
แจ้งกับเจ้าหน้าที่ผู้ให้บริการและยื่นคำร้องตามแบบในใบขอรับบริการข้อมูลข่าวสาร
เพื่อขอตรวจดูข้อมูลข่าวสาร ณ ห้องศูนย์ข้อมูลข่าวสารเทศบาลตำบลจอมทอง
๔.๒ ผู้ขอรับบริการสามารถดำเนินการตรวจค้นข้อมูลที่ต้องการได้จากดัชนีหรือบัญชีรายการเรื่องที่เทศบาลตำบลจอมทองจัดไว้ให้ตรวจดู
๔.๓
ข้อมูลข่าวสารของราชการห้ามนำออกจากสถานที่ที่ให้บริการข้อมูลข่าวสาร เว้นแต่จะได้รับอนุญาตจากเจ้าหน้าที่ผู้ให้บริการ
กรณีขอคัดสำเนา หรือถ่ายเอกสาร สามารถคัดสำเนาหรือถ่ายเอกสารได้
โดยผู้ขอรับบริการเป็นผู้ออกค่าใช้จ่ายทั้งหมด
เว้นแต่หน่วยงานได้จัดทำขึ้นเพื่อแจกจ่าย

จึงประกาศให้ทราบโดยทั่วกัน

ประกาศ
ณ วันที่ ๓๐ สิงหาคม พ.ศ. ๒๕๕๐
สาลี
 ทุมดี
นายกเทศมนตรีตำบลจอมทอง

ปริยานุช/ผู้จัดทำ
๑๕
กรกฎาคม ๒๕๕๑

[๑]
ราชกิจจานุเบกษา เล่ม ๑๒๕/ตอนพิเศษ ๑๑๕ ง/หน้า ๒๗/๙ กรกฎาคม ๒๕๕๑